Puente de la Unidad (Monterrey)

Puente de la Unidad () Mexiko iparraldean dagoen Monterrey hiriko tirante-zubi bat da. Santa Catarina ibaia gurutzatzen du Monterrey eta San Pedro Garza García lotuz.

 Historia 
Garza Ponce taldeko Daniel Tassin injeniariak diseinatu zuen.

2003an inauguratu zuten polemika handiarekin, izan ere zubi garestia zela esaten baitzen urte osoan lehor egoten den ibai baten ibilgua zeharkatzeko. 2010eko uztailaren 1ean Alex urakanak Santa Catarinaren ur emaria izugarri handitu zuen eta hark zekartzan zaramek ibilbideko zubi guztiak suntsitu zituen, baina Puente de la Unidadek ongi eutsi zion, kalte arinak soilik izanik. Ibaiaren bide naturala errespetatzen du diseinuak.

 Deskribapena 
Dorre bakarra duen tirante-zubi bat da. Dorre hori inklinaturik dago eta 134 metrotako altuera hartzen du. Guztira 304 metrotako luzera du eta ibaiaren gaineko zubibegiak 185 metro neurtzen ditu. 28-35 metrotako zabalera du eta errepidea igarotzen da bertatik.

 Erreferentziak 

 Kanpo estekak 

Kategoria:Mexikoko zubiak
Kategoria:2003ko zubiak
Kategoria:Tirante-zubiak
Kategoria:Monterreyko eraikinak